[{"text_idx": "#000003", "text": "Amdanom ni Cefnogwch ni Newyddion Swyddi"}, {"text_idx": "#000005", "text": "Dewch i ddathlu rhai o brif wyliau crefyddol y byd!"}, {"text_idx": "#000006", "text": "Bwriad y pecyn hwn yw eich helpu i ddathlu gwyliau crefyddol newydd yn hyderus yn eich lleoliadau yn ystod y flwyddyn."}, {"text_idx": "#000007", "text": "Mae\u2019r pecyn yn cynnig cyflwyniad i chwech o brif grefyddau\u2019r byd ac yn cynnwys straeon a chaneuon perthnasol, ynghyd a\u0302 gweithgareddau y gellir eu gwneud gyda\u2019r plant bach. Mae\u2019r pecyn yn rhoi sylw i\u2019r crefyddau canlynol: Bwdhaeth, Cristnogaeth, Hindwaeth, Iddewiaeth, Islam a Sikhaeth gydag ychwanegiad NEWYDD ar Ddyneiddiaeth."}, {"text_idx": "#000008", "text": "Cre\u0308wyd y pecyn gan Helen Roberts sydd yn arbenigo yn y maes ac yn enw cyfarwydd fel athrawes, darlithydd ac ymgynghorydd Addysg Grefyddol."}, {"text_idx": "#000011", "text": "Beth mae bod yn lleoliad cynhwysol yn ei olygu a sut mae rhoi hynny ar waith?"}, {"text_idx": "#000012", "text": "Ni ddylai chwarae cynhwysol fod yn rhywbeth arbennig y byddwn yn ei drefnu ar gyfer rhai plant penodol. Yn hytrach dylai gael ei weld fel dull effeithiol o ddarparu cyfleoedd chwarae ystyrlon a safonol i bob plentyn. Mae bod yn gynhwysol yn golygu mwy na dim ond dangos ymwybyddiaeth o anghenion arbennig, mae hefyd yn galw arnom i feithrin gwerthfawrogiad o gefndiroedd diwylliannol, crefyddol a chymdeithasol amrywiol y plant."}, {"text_idx": "#000013", "text": "Mae\u2019r cyflwyniad ar-lein hwn yn addas i bob ymarferydd sy\u2019n ymwneud a\u0302 lleoliad gofal plant ac addysg blynyddoedd cynnar mewn rhyw ffordd, e.e. staff, pwyllgor, gwirfoddolwyr. Mae\u2019n bosib ei ddilyn fel grw\u0302p staff a phwyllgor ar-lein neu gellir ei wneud yn unigol fel rhan o anwythiad staff neu aelodau pwyllgor newydd."}, {"text_idx": "#000014", "text": "Mae cyfle i stopio\u2019r cyflwyniad a thrafod fel grw\u0302p, gan gynnwys sut i ymateb mewn gwahanol senarios. Byddwch yn derbyn cyflwyniad PPT byr a fydd yn rhoi arweiniad pellach ynghylch sut i ymateb i\u2019r senarios \u2013 cynghorwn chi i edrych ar rhain yn fuan ar o\u0302l gorffen yr hyfforddiant."}, {"text_idx": "#000015", "text": "Dysgu a datblygu dealltwriaeth yngly\u0302n a\u0302 beth yw cynhwysiant, cydraddoldeb ac amrywiaeth\nYstyried addasiadau neu newidiadau all eich lleoliad eu gwneud?\nCodi hyder i drafod materion sensitif gyda rhieni a gofalwyr\nDathlu ac adeiladu ar yr hyn a wneir yn barod."}, {"text_idx": "#000016", "text": "Ar o\u0302l cwblhau\u2019r cyflwyniad, byddwch chi yn:"}, {"text_idx": "#000017", "text": "Deall gwahanol elfennau a gofynion wrth sicrhau cynhwysiant ac amrywiaeth yn y lleoliad\nAdnabod addasiadau neu newidiadau y gallwch eu gwneud yn eich lleoliad\nHyderus wrth drafod materion sensitif a holi cwestiynau pwrpasol\nDathlu amrywiaeth a chydraddoldeb yn hyderus ac yn ddeallus."}, {"text_idx": "#000018", "text": "I dderbyn copi o\u2019r adnodd hwn, archebwch yma."}, {"text_idx": "#000019", "text": "Wrth glicio ar y testun isod gellir lawrlwytho rhestr o lyfrau mae\u2019r Mudiad wedi ei greu i blant oed meithrin fydd o gymorth iddyn nhw weld y byd trwy lygaid eraill."}, {"text_idx": "#000020", "text": "Taflen Llyfrau Cylch i Bawb Leaflet"}, {"text_idx": "#000021", "text": "Nodau Natur \u2013 taith gerddorol o gwmpas y byd."}, {"text_idx": "#000022", "text": "Dyma adnodd hyfryd sy\u2019n cyflwyno cyfuniad o hwiangerddi a rhigymau Cymraeg a rhai o ieithoedd eraill sy\u2019n cael eu clymu i ddiwylliannau amrywiol sy\u2019n rhan o\u2019r Gymru fodern."}, {"text_idx": "#000023", "text": "Mae\u2019r cwricwlwm newydd yn canolbwyntio ar bwysigrwydd cynefin a threftadaeth ac mae\u2019r adnodd hwn yn rhoi pwyslais ar ddathlu amrywiaeth ein treftadaeth amrywiol Gymreig gan felly ymateb yn bwrpasol i ofynion cwricwlwm Cymru."}, {"text_idx": "#000025", "text": "Mae rhigymau yn rhan o\u2019n treftadaeth a pha ffordd well i ddysgu iaith newydd na thrwy ganu rhigymau!"}, {"text_idx": "#000026", "text": "Gallwch chi lawrlwytho\u2019r hwiangerddi unigol drwy glicio ar y lluniau isod."}, {"text_idx": "#000027", "text": "Pleser yw cyflwyno\u2019r ail adnodd yn y gyfres, gan ddilyn llwyddiant y fersiwn gyntaf a lansiwyd ym mis Mawrth 2021. Pwrpas Nodau Natur 2, fel y gwreiddiol, yw ymestyn a hybu ymwybyddiaeth o amrywiaeth treftadaeth Gymreig a Chymraeg, gan ddathlu treftadaeth cymunedau a diwylliannau sydd wedi ymgartrefu yng Nghymru."}, {"text_idx": "#000029", "text": "Gallwch lawrlwytho\u2019r hwiangerddi unigol ynghyd a\u0302\u2019r gweithgareddau sy\u2019n cyd-fynd a\u0302 nhw trwy glicio ar y lluniau isod:"}, {"text_idx": "#000030", "text": "Dyma adnodd hyfforddiant sydd a\u0302\u2019r nod o\u2019ch cefnogi chi i ddeall ac ymateb i trawma mewn plant bach yn y blynyddoedd cynnar."}, {"text_idx": "#000031", "text": "Daw\u2019r hyfforddiant mewn 3 rhan sydd wedi eu paratoi yn arbennig i\u2019w defnyddio mewn cyfarfodydd ti\u0302m, fel rhan o\u2019ch rhaglen hyfforddiant dymhorol, ac wrth anwytho staff newydd. Mae hefyd yn addas ar gyfer aelodau pwyllgorau gwirfoddol a staff sydd yn cefnogi lleoliadau."}, {"text_idx": "#000032", "text": "Rhoddir sylw i nifer o sefyllfaoedd all gael effeithiau negyddol ar blant bach gan gynnwys Covid-19."}, {"text_idx": "#000033", "text": "Cre\u0308wyd yr adnodd gan Eleri Griffiths, sydd wedi gweithio i amryw o fudiadau gwirfoddol yn ystod ei gyrfa megis Interlink, S\u2019dim Curo Plant, Plant yng Nghymru a Mudiad Meithrin. Mae hyrwyddo hawliau plant yn bwysig iddi. Mae hi\u2019n hyfforddwraig brofiadol ym meysydd diogelu plant, hawliau a lles plant."}, {"text_idx": "#000034", "text": "I dderbyn copi o\u2019r adnodd hwn, archebwch yma."}, {"text_idx": "#000036", "text": "Mae\u2019r adnodd yn cynnwys tri modiwl a fydd yn trafod:"}, {"text_idx": "#000037", "text": "Ro\u0302l yr oedolyn wrth gefnogi ac ehangu chwarae\u2019r plant."}, {"text_idx": "#000038", "text": "Bwysigrwydd chwarae i addysg plant, a\u2019r amgylchiadau sydd yn galluogi chwarae o ansawdd uchel\nDdarparu awyrgylch dysgu, yn fewnol ac allanol, sy\u2019n ysgogi chwarae\nRhyngweithio efo plant mewn ffordd sy\u2019n cefnogi ac yn ehangu eu chwarae."}, {"text_idx": "#000039", "text": "Cre\u0308wyd yr hyfforddiant hwn yn arbennig i Mudiad Meithrin gan Kym Scott sydd yn arbenigo ym maes y blynyddoedd cynnar. Cychwynnodd Kym Scott ei gyrfa yn gweithio gyda phlant ifanc fel nani a chymhorthydd cyn-ysgol. Aeth hi ymlaen i weithio ym maes dysgu fel athrawes ac fel uwch arweinydd yn ysgolion Llundain, cyn ymuno a\u0302 Thi\u0302m Cynghorol Blynyddoedd Cynnar Lewisham yn ne Llundain, ac yna fe\u2019i treuliodd hi 15 mlynedd yn cefnogi lleoliadau cyn-ysgol, meithrinfeydd, gofalwyr plant ac ysgolion, o dan amrywiaeth o amgylchiadau."}, {"text_idx": "#000040", "text": "Bellach, mae hi\u2019n siaradwr cynhadledd, hyfforddwraig ac ymgynghorydd blynyddoedd cynnar llawrydd sefydledig. Mae hi\u2019n gweithio yn y DU a thramor, ac mae ganddi record gydnabyddedig fel un sy\u2019n cefnogi arweinwyr i wella safon eu darpariaethau blynyddoedd cynnar, a gwella allbynnau i\u2019r plant. Mae hi\u2019n treulio cyfnod sylweddol o\u2019i hamser yn gweithio\u2019n uniongyrchol mewn lleoliadau ac ysgolion er mwyn dal gafael ar y realiti a\u2019r heriau o weithio gyda phlant ifanc. Mae\u2019r gwaith yma yn darparu cyfleoedd niferus iddi ddysgu gan blant ifanc a\u2019u hymarferwyr, a hefyd, enghreifftiau bywyd go iawn sydd mor boblogaidd yn ei hyfforddiant."}, {"text_idx": "#000042", "text": "Does dim rhaid i\u2019r Cylch Ti a Fi ddigwydd o fewn 4 wal. Beth am fanteisio ar y byd mawr o\u2019ch cwmpas, sydd a\u0302 chymaint i\u2019w gynnig i ddiddanu ac ennyn chwilfrydedd y plant ifancaf."}, {"text_idx": "#000043", "text": "Mae taflenni syniadau wedi\u2019u creu yn arbennig ar eich cyfer. Dyma gasgliad o syniadau ar weithgareddau hawdd wrth i chi gynnal eich Cylch Ti a Fi yn yr awyr agored waeth beth fo\u2019r tywydd. O greu draenog taten i adnabod lliwiau ym myd natur, mae yna ddigon o syniadau hwyliog i chi roi cynnig arni."}, {"text_idx": "#000045", "text": "Mae ro\u0302l Pwyllgor Rheoli y Cylch Meithrin yn bwysig \u2013 ond nid yn ddychrynllyd! Ydych chi am wybod mwy am y ro\u0302l neu eisiau dysgu mwy am eich cyfrifoldebau? Mae\u2019r hyfforddiant hwn yn rhoi sylw i ddau gyflwyniad fydd yn trafod y materion canlynol:"}, {"text_idx": "#000046", "text": "Yn y cyflwyniad hwn cewch fwy o wybodaeth yngly\u0302n a\u0302:"}, {"text_idx": "#000047", "text": "Sut i gadw, diweddaru a rhoi polisiau ar waith\nSut mae Mudiad Meithrin yn eich cefnogi gyda\u2019r wybodaeth ddiweddaraf\nEich ro\u0302l fel aelod pwyllgor wrth weithredu polisiau yn gywir."}, {"text_idx": "#000048", "text": "Sut i weithredu yn effeithiol a chefnogi staff y lleoliad?\nCydestun rheoliadau a gofynion cyfreithiol."}, {"text_idx": "#000049", "text": "I dderbyn copi o\u2019r adnodd, archebwch yma."}, {"text_idx": "#000050", "text": "Mae \u2018Cymru Ni\u2019 yn becyn o adnoddau sy\u2019n dathlu hanes pobl Ddu Cymru."}, {"text_idx": "#000051", "text": "Fe gre\u0308wyd yr adnoddau oherwydd pwysigrwydd cynnal sgyrsiau, neu rai tebyg, gyda phlant bach 2 i 5 oed a chael adnoddau sydd yn hawdd i\u2019w deall ac yn addas fel sbardun i\u2019r sgwrs."}, {"text_idx": "#000052", "text": "Maent hefyd yn cyfrannu at gau\u2019r bwlch gwybodaeth sydd yn bodoli o ran adnoddau addas yn y Gymraeg ar gyfer plant bach. Maen nhw\u2019n cefnogi pwyslais y cwricwlwm newydd ar ddathlu hanes pobl Ddu, Asiaidd ac o Leiafrifoedd Ethnig fel elfen ganolog i hanes Cymru."}, {"text_idx": "#000053", "text": "Gobeithiwn bydd yr adnoddau hyn yn rhoi hyder i ymarferwyr yn y Cylchoedd Meithrin a\u2019r meithrinfeydd dydd, i rieni/gofalwyr ac eraill i gynnal sgyrsiau am aml-ddiwylliannedd Cymru. Gallwch gael gafael ar y cyflwyniadau drwy ddewis enw neu lun yr unigolyn isod."}, {"text_idx": "#000054", "text": "Mae\u2019r adran Dysgu Sylfaen (Cyfnod Sylfaen) wedi datblygu\u2019r adnodd hyfforddi yma i\u2019ch cefnogi i ddeall egwyddorion y cwricwlwm newydd yma, a beth mae hyn yn ei olygu i\u2019ch lleoliad, eich ymarferwyr a\u2019r profiad \u2018rydych chi\u2019n ei gynnig i\u2019ch plant. Adnodd hunan astudio yw hwn gan Vanessa Powell, Arweinydd Cwricwlwm, Dysgu Sylfaen. Gwyliwch yr adnodd mewn cyfarfod staff, cyfarfod pwyllgor neu yn eich amser eich hun."}, {"text_idx": "#000055", "text": "I lawrlwytho eich copi, cliciwch yma"}]